המבולדט (מחוז, קליפורניה)

מחוז המבולדט (באנגלית: Humboldt County) הוא מחוז בצפון-מערב מדינת קליפורניה בארצות הברית. נכון למפקד האוכלוסין של 2020 הייתה האוכלוסייה במחוז 136,463 נפשות. מושב המחוז היא העיר יוריקה (אנ'). מחוז המבולדט כולל את האזור הסטטיסטי המיקרופוליטני (אנ') של יוריקה-ארקטה (אנ')-פורטונה (אנ'), והוא ממוקם בצפון החוף הצפוני של קליפורניה (אנ'), כ-435 קילומטרים צפונית לסן פרנסיסקו. האקלים במחוז הוא בין האקלימים המגוונים ביותר במחוזות ארצות הברית, עם קיץ מתון מאוד בחוף וימים חמים בפנים הארץ. בדומה לאזור הנרחב שסביבו, הקיץ יבש במיוחד ובחורף יש גשמים ניכרים. מרכזי האוכלוסייה העיקריים של המחוז, העיר יוריקה, אתר הקמפוס הראשי של קולג' אוף דה רדוודס (אנ'), ועיירת המכללות הקטנה יותר, ארקטה (אנ'), האתר של אוניברסיטת המדינה הפוליטכנית של קליפורניה בהמבולדט (אנ'), ממוקמים בסמוך למפרץ המבולדט (אנ'), המפרץ הטבעי השני בגודלו בקליפורניה. ערים ועיירות באזור ידועות במאות דוגמאות מעוטרות של אדריכלות ויקטוריאנית (אנ'). מחוז המבולדט הוא מחוז הררי וכפרי המיוער בצפיפות עם כ-177 קילומטרים של קו חוף (יותר מכל מחוז אחר במדינה), הממוקם לאורך חוף האוקיינוס השקט ברכסי החוף הטרשיים של צפון קליפורניה (אנ'). עם כמעט 6,100 קילומטרים רבועים של יער ציבורי ופרטי מנוצלים מסחרית, מייצר מחוז המבולדט לבדו עשרים אחוז מהנפח הכולל, ושלושים אחוז מהערך הכולל, של כל מוצרי היער (אנ') המיוצרים בקליפורניה. המחוז מכיל למעלה מארבעים אחוזים מכל היערות הראשוניים של עצי סקוויה נאה העתיקים שנותרו, שרובם המכריע מוגן או שמור בקפדנות בתוך עשרות יערות ופארקים לאומיים, מדינתיים ומקומיים, בהיקף כולל של כ-2,751 קילומטרים רבועים. התושבים המקוריים של האזור הידוע כיום כמחוז המבולדט כוללים את הילידים בני הוויוט, היורוק, ההופה, הקארוק, הצ'ילולה (אנ'), הווילקוט (אנ'), הצנונגווה (אנ') והעמים האתבסקים של הנהר איל (אנ'), כולל הוואילאקי, המאטולה (אנ') והנונגטל. סוחרים ספרדים ערכו ביקורים בלתי מתוכננים בקליפורניה עם הגליאונים של מנילה בשיט חזרה מהפיליפינים החל משנת 1565. הפעם הראשונה המתועדת של אנשים ממוצא אירופאי שהגיעו לאזור הייתה נחיתה של הספרדים ב-1775 באזור העיירה טרינידד (אנ') של ימינו. הכניסה הראשונה שתועדה למפרץ המבולדט (אנ') על ידי לא-ילידים הייתה ביקור משנת 1806 של משלחת של ציידים של לוטרות הים מסיטקה שבאלסקה בשירותה של החברה הרוסית-אמריקאית. משלחת הציד כללה את קפטן ג'ונתן וינשיפ (Jonathan Winship), אמריקאי, וכמה ציידים מבני האלאוט (אנ'). המפרץ לא זכה לביקור שוב על ידי אנשים ממוצא אירופאי עד 1849 כאשר משלחת ג'וזיה גרג (אנ') ביקרה במפרץ. בשנת 1850, דאגלס אוטינגר (Douglas Ottinger) והנס בוהנה (Hans Buhne) נכנסו למפרץ, וקראו לו המבולדט לכבוד חוקר הטבע והחוקר הגדול, אלכסנדר פון הומבולדט, והשם הושת מאוחר יותר על המחוז כולו. מחוז המבולדט נוצר ב-1853 מחלקים ממחוז טריניטי. האזור סביב מפרץ המבולדט היה מיושב בעבר אך ורק על ידי שבטי הילידים של הוויוט. אחד מכפרי הוויוט הגדולים ביותר, טולווט (אנ'), היה ממוקם באי במפרץ המבולדט. הכפר נוסד בסביבות 900 לפני הספירה. הוא מכיל ערימת פסולת על שטח של 24 דונם ובעומק 4.3 מטרים. זה היה האתר של הטבח בבני הוויוט ב-26 בפברואר 1860 (אנ') שתועד על ידי הסופר ברט הארטה (אנ'), שחי אז ביוניון (Union), כיום ארקטה (אנ'). בין 80 ל-200 גברים, נשים וילדים מבני הוויוט נרצחו באותו לילה בעיצומו של טקס דתי. טולווט הוא כעת אתר סגור ונקודת ציון היסטורית לאומית. בשנת 2019 הוחזר האי לבעלות של שבט הוויוט, וכיום ידוע בתור האי טולווט (Tuluwat) או דולווט (Duluwat). ב-5 וב-6 בפברואר 1885, גורשה כל האוכלוסייה ממוצא סיני של יוריקה, שמנתה 300 גברים ו-20 נשים, לאחר שקרב יריות בין כנופיות סיניות יריבות (טונג) הביא לפציעתו של ילד בן 12 ולמותו של דייוויד קנדל בן ה-56, חבר מועצת עיריית יוריקה. לאחר הירי היה מפגש של המון זועם של 600 תושבי יוריקה שהודיעו לסינים שהם אינם רצויים יותר ביוריקה וייתלו אם הם יישארו בעיר אחרי השעה 15:00 ביום שאחרי. הם הועלו לשתי ספינות קיטור ונשלחו לסן פרנסיסקו. איש לא נהרג בגירוש. גירוש נוסף של סינים אירע במהלך 1906 במפעל שימורים על הנהר איל (אנ'). באירוע גורשו 23 פועלים סינים לאחר התנגדויות לנוכחותם. עם זאת, חלק מהסינים נשארו באזור אורלינס, שם חלק מבעלי האדמות הלבנים נתנו מחסה ורכשו מזון לעובדי המכרות הסינים עד לאחר חלוף המתח הבין-גזעי. הסינים לא חזרו לערי החוף עד שנות ה-50. על פי לשכת מפקד האוכלוסין של ארצות הברית, שטחו הכולל של המחוז הוא 10,490 קילומטרים רבועים, מתוכם 9,240 קילומטרים רבועים הם יבשה ו-1,250 קילומטרים רבועים (11.9%) הם מים. כף מנדוסינו (אנ') הוא הנקודה המערבית ביותר בקליפורניה (קו אורך 124 מעלות, 24 דקות, 30 שניות). מפרץ המבולדט, נמל המים העמוקים היחיד בין סן פרנסיסקו לעיר קוס ביי (אנ'), באורגון, ממוקם על החוף בערך בנקודת האמצע של המחוז. מחוז המבולדט מכיל מגוון מיני צמחים ובעלי חיים, עם בתי גידול משמעותיים של יערות וחופים. באזורי החוף יש שטחים נרחבים של יערות סקוויה נאה. שיח בולט בתת-היער הוא הטרומליס קטלבי (אנ'), שגבול תחום התפוצה הצפוני שלו הוא במחוז המבולדט. הנהרות הגדולים של מחוז המבולדט כוללים (בסדר ספיקה, מטר מעוקב לשנייה, מהגדול לקטן): הנהר קלאמת הנהר איל (אנ') הנהר טריניטי הנהר מד הנהרות הקטנים יותר כוללים את רדווד קריק המשמעותי בשל כמות הספיקה שלו; הוואן דוזן (אנ'); קבוצת הנהר איל המורכבת מהמזלג הדרומי (South Fork Eel River), המזלג הצפוני (North Fork Eel River) והנהר סולט (Salt River); הנהרות מטולה (אנ'), סלמון, אלק, בר וליטל (אנ'). מבחינה היסטורית, במחוז המבולדט ובכל החוף הצפוני הרחוק היו רעידות אדמה רבות בעוצמה של 6.0. רעידות האדמה של כף מנדוסינו (אנ') ב-1992 היו סדרה של שלוש רעידות אדמה גדולות שהתרחשו מול חופי כף מנדוסינו ב-25 וב-26 באפריל 1992, כשהגדולה ביותר הייתה בעוצמה 7.2. תשעים וחמישה בני אדם נפצעו ולרכוש במחוז נגרם נזק ניכר. בשנת 2010, רעידת אדמה בעוצמה של 6.5 פקדה את החוף, 53 קילומטרים מערבית ליוריקה, והביאה לפציעות קלות בלבד ולנזק מבני מסוים לבתים ולשירותים, ולא דווח על הרוגים. העיירה ארקטה בנויה על גבי יתד של משקעים (אנ'). הוא נוצר על ידי הפחתה של לוח גורדה מתחת ללוח הצפון-אמריקאי. החורפים באזור החוף של המחוז גשומים מאוד, קרירים והקיצים מתונים, יבשים וערפיליים. בחורף, הטמפרטורות נעות בין שיא של 4–15 מעלות צלזיוס לשפל של 0–9 מעלות צלזיוס. הקיץ בחוף קריר עד מתון, עם שיא ממוצע של 16–21 מעלות צלזיוס וערפילים תכופים. הטמפרטורות בקיץ בחוף נעות בין שיא של 18–21 מעלות צלזיוס לשפל של 8–13 מעלות צלזיוס. באזורים המאוכלסים ובערים הסמוכות לחוף, הטמפרטורות הגבוהות ביותר נוטות להתהוות במקומות במרחק של קילומטרים ספורים בתוך היבשה מיוריקה וארקטה, בעיירות כמו פורטונה, ריו דל ובישובים קטנים יותר הממוקמים במרחק מה ממפרץ המבולדט. במקומות אלה שיא הקיץ הוא 21–24 מעלות צלזיוס. אזור החוף חווה מספר לילות מתחת לנקודת הקיפאון בחורף ובתחילת האביב, אם כי שלג וקיפאון מתמשך נדירים. החורפים בחוף קרירים וגשומים. סופות גשם בחורף תכופות, עם ממוצעים של 760 עד 2,500 מילימטרים גשם בשנה, כתלות בגובה. אזורים פנימיים של המחוז חווים גם הם חורפים גשומים וקרירים. שלג נפוץ בגבהים של מעל ל-900 מטרים במהלך חודשי החורף, והוא אפילו עמוק מספיק בגבהים גבוהים יותר מה שאפשר הקמה של מעלית סקי קטנה בהר הורס (Horse Mountain), ליד וילו קריק (Willow Creek), במשך כמה עשרות שנים בסוף המאה ה-20, עד שנסגרה. הקיץ מראה את ההבדל החד ביותר בין האקלים החופי והאקלים בפנים הארץ. באזורים הפנימיים של מחוז המבולדט יש שיא של 27–37 מעלות צלזיוס בהתאם לגובה ולמרחק מהאוקיינוס. שיאי קיץ מדי פעם של 38 מעלות צלזיוס נפוצים בחלקים המזרחיים והדרומיים של המחוז כולל אורלינס (Orleans), הופה (Hoopa), וילו קריק, גרברוויל (Garberville), האנידיו (Honeydew) ועמקי הנהרות הפנימיים. נכון למפקד האוכלוסין של שנת 2000 מנתה האוכלוסייה של מחוז המבולדט 126,518 נפשות. נכון לאותו מפקד אוכלוסין, היו 51,238 משקי בית במחוז המבולדט, וצפיפות האוכלוסין הייתה 14 נפשות לכל קילומטר רבוע. משרד האוצר של קליפורניה העריך שעד 2006, האוכלוסייה צפויה לגדול ל-131,361. היו 55,912 יחידות דיור בצפיפות ממוצעת של 6 לקילומטר רבוע. ההרכב הגזעי של המחוז היה 84.7% לבנים, 0.9% שחורים או אפרו אמריקאים, 5.7% ילידים אמריקאים, 1.7% אסייתים, 0.2% מאיי האוקיינוס השקט, 2.5% מגזעים אחרים ו-4.4% משני גזעים או יותר. בשנת 2017, 11.7% מהאוכלוסייה היו היספנים או לטינים לפי הלשכה למפקד האוכלוסין של ארצות הברית. 13.3% היו גרמנים, 10.7% אירים, 10.3% אנגלים, 7.4% אמריקאים ו-5.7% ממוצא איטלקי. לפי מפקד האוכלוסין 2000. 92.1% דיברו אנגלית ו-4.6% דיברו ספרדית כשפתם הראשונה. היו 51,238 משקי בית, מתוכם ל-28.5% היו ילדים מתחת לגיל 18 שגרים איתם, 43.1% היו זוגות נשואים שחיו יחד, ל-11.8% הייתה בעלת בית אישה ללא בעל נוכח, ו-40.2% היו רווקים. 28.9% מכלל משקי הבית היו יחידים, ול-9.2% היה מישהו שחי לבדו בן 65 ומעלה. גודל משק הבית הממוצע היה 2.39 וגודל המשפחה הממוצע היה 2.95. במחוז הייתה הפריסה הבאה של גילאים. 23.2% מתחת לגיל 18, 12.4% מ-18 ל-24, 27.4% מ-25 ל-44, 24.5% מ-45 ל-64, ו-12.5% שהיו בני 65 או מבוגרים יותר. הגיל החציוני היה 36 שנים. על כל 100 נקבות היו 97.7 זכרים. על כל 100 נשים בנות 18 ומעלה, היו 95.6 גברים. ההכנסה החציונית למשק בית במחוז הייתה 31,226 דולר, וההכנסה החציונית למשפחה הייתה 39,370 דולר. לגברים הייתה הכנסה חציונית של 32,210 דולר לעומת 23,942 דולר לנשים. ההכנסה לנפש במחוז הייתה 17,203 דולר. כ-12.9% מהמשפחות ו-19.5% מהאוכלוסייה היו מתחת לקו העוני, כולל 22.5% מאלו מתחת לגיל 18 ו-7.2% מבני 65 ומעלה. מפקד האוכלוסין של ארצות הברית ב-2010 דיווח כי במחוז המבולדט יש אוכלוסייה של 134,623 נפשות. ההרכב הגזעי של מחוז המבולדט היה 109,920 (81.7%) לבנים, 1,505 (1.1%) אפרו-אמריקאים, 7,726 (5.7%) ילידים, 2,944 (2.2%) אסייתים, 352 (0.3%) תושבי איי האוקיינוס השקט, 5,003 (3.7%) מגזעים אחרים, ו-7,173 (5.3%) משני גזעים או יותר. היספנים או לטינים מכל גזע היו 13,211 אנשים (9.8%). ילדי מחוז המבולדט נמצאים בסיכון גבוה יותר לרמות גבוהות של הרעלת עופרת בדמם מאשר בפלינט במישיגן שהתפרסמה לאחר שהוכרז בה מצב חירום בשל עופרת במי השתייה – וכמעט כפול מזה של כל מחוז אחר שנמדד בקליפורניה. המקרים מרוכזים בעיר העתיקה של יוריקה ובאזורי מרכז העיר. מחוז המבולדט ידוע בעצי הסקוויה המרשימים שלו, ודונמים רבים פרטיים של עצי סקוויה הופכים את המבולדט ליצרן העץ המוביל בקליפורניה. אזור שפכי הנהרות השופעים מאפשרים ייצור מוצרי חלב עשירים ואיכותיים. קצת יותר פנימה ביבשת, העמקים החמים יותר היו היסטורית אידיאלים למטעי תפוחים ופירות אחרים בשפע. במאה ה-21 ניטעו כרמים לאורך הנהרות טריניטי, קלאמת, מטולה ונהר איל העליון. מחוז המבולדט ידוע בחוות החלב האיכותיות שלו בניהול משפחתי. חברת Humboldt Creamery, יצרנית משמעותית של גלידה ומוצרי חלב אחרים ברמה גבוהה, עדיין פועלת מהמטה המקורי הממוקם בפרנברידג' (אנ') בסמוך לנהר איל. כחלק ממשולש האזמרגד (אנ'), מחוז המבולדט ידוע בגידול הקנאביס, המוערך בשווי מיליארדי דולרים. הצעה 215 של קליפורניה (אנ') מאפשרת לחולים ולמטפלים שקיבלו המלצת רופא לגדל באופן חוקי (ברמת המדינה בלבד) עד 99 צמחים במחוז המבולדט. עם זאת, בשנים שלפני הצעה 215 (תחילת שנות ה-70 – סוף שנות ה-80 של המאה ה-20), מחוז המבולדט ראה הגירה גדולה של תומכי תרבות הנגד מאזור מפרץ סן פרנסיסקו לאזור. רבים באו לחפש קרקע זולה, ובסופו של דבר גידלו מריחואנה כדי לשלם על אדמתם. במיוחד סביב גרברוויל ורדוויי (Redway), התרבות הכפרית וסצנת ההיפים שיתפו פעולה בסופו של דבר כדי ליצור קהילה היפית כפרית שבה המריחואנה הפכה למרכז הכלכלה והתרבות. אנשים רבים שגשגו כלכלית באמצעות ייצור מריחואנה עבור קליפורניה ומדינות אחרות בשל המוניטין של איכותה. תחנת רדיו Redway, KMUD, פרסמה בעבר אזהרות והתרעות לאזור עם מידע על היכן רשויות אכיפת החוק בדרכן לפשוט על משתלות מריחואנה. הקמפיין נגד גידול מריחואנה (אנ') (CAMP בראשי התיבות של השם באנגלית) הוא כוח משימה של כמה סוכנויות לאכיפת החוק המנוהל על ידי משרד המשפטים של קליפורניה, שהוקם כשמטרתו העיקרית מיגור ייצור קנאביס לא חוקי בקליפורניה. המבצעים החלו בסוף שנות ה-70 של המאה ה-20, שנקראו ב-1979 "כוח התקיפה סינסמילה בצפון קליפורניה" (Northern California Sinsemilla Strike Force), אך בשם CAMP נעשה שימוש לאחר הקמתו הרשמית ב-1983. בעוד שהשפעתו של CAMP במחוז המבולדט דעכה עם הפיכת מריחואנה לחוקית, יש חידוש עניין ברמת המדינה לגבי היתרי גידול תקפים ודאגות סביבתיות. כתוצאה מכך, CAMP עדיין מנוצל כיום כגוף שיטור, בתיאום עם המנהל לאכיפת הסמים (DEA). דוחות שנתיים של CAMP, שפורסמו על ידי משרד המשפטים של קליפורניה, הלשכה לאכיפת נרקוטיקה של קליפורניה (California Bureau of Narcotic Enforcement) זמינים באינטרנט. החל משנת 1983, הדוחות השנתיים מפרטים את המבנה הארגוני ושמות היצרנים הבודדים, סיכום פעילויות העונה, טקטיקות ואזכור של הצלחות, מגמות ומפגעים מיוחדים. פקידי המחוז ויצרני הקנאביס נתקלו באתגרים במעבר מכלכלה לא חוקית ומחתרתית למכירות קנאביס חוקיות שהחלו בקליפורניה ב-2018. מערכת הפארקים רדווד אזור השימור רכס קינג (King Range National Conservation Area) החוף האבוד (The Lost Coast) אתר הנופש הדיונות של סמואה (Samoa Dunes Recreation Area) שמורת היער הדווטרס (Headwaters Forest Reserve) היער הלאומי שישה נהרות היער הלאומי טרינטי (אנ') מקלט חיות הבר הלאומי מפרץ המבולדט (Humboldt Bay National Wildlife Refuge) הפארק המדינתי ההיסטורי פורט המבולדט (Fort Humboldt State Historic Park) הפארק המדינתי גריזלי קריק רדוודס (Grizzly Creek Redwoods State Park) הפארק המדינתי הלגונות של המבולדט (Humboldt Lagoons State Park) הפארק המדינתי רדווד המבולדט הפארק המדינתי סו-מג (Sue-meg State Park) הפארק המדינתי פריירה קריק רדוודס (Prairie Creek Redwoods State Park) הפארק המדינתי חורשת ריצ'רדסון (Richardson Grove State Park) הפארק המדינתי האזור הברשיתי סינקיונה (Sinkyone Wilderness State Park) אזור הנופש המדינתי בנבאו (Benbow State Recreation Area) שמורת הטבע המדינתית אזליאה (Azalea State Natural Reserve) גן החיות סקוויה פארק (אנ') הוא גן החיות העתיק ביותר בקליפורניה הפועל על מתקן בגודל 28 דונם המופעל על ידי עיריית יוריקה בפארק סקוויה בשטח של 240 דונם. המוזיאון ההיסטורי קלארק (אנ') ביוריקה, מציג היסטוריה אזורית ותרבותית בחוף הצפוני בבניין בנק יוריקה לשעבר. מוזיאון מוריס גרייבס לאמנות (Morris Graves Museum of Art) משמר ומציג את יצירותיהם של אמנים מקומיים בבניין משוחזר של ספריית קרנגי (אנ'). התיאטרון הרפרטוארי של פרנדייל (The Ferndale Repertory Theatre) הוא להקת התיאטרון הוותיקה ביותר במחוז; הוא פועל מאז 1972 בבניין תיאטרון הארט בפרנדייל. המבולדט קראבס (Humboldt Crabs, "הסרטנים של המבולדט") הם קבוצת בייסבול קיץ שנוסדה ב-1945 שהיא קבוצת הבייסבול הוותיקה ביותר ברציפות במדינה. מחוז המבולדט נמצא במחוז הקונגרס השני של קליפורניה, המיוצג על ידי הדמוקרט ג'ארד הופמן. בסנאט של המדינה, המבולדט הוא חלק ממחוז הסנאט השני, המיוצג על ידי הדמוקרט מייק מקגווייר, וממחוז הקונגרס השני, המיוצג על ידי הדמוקרט ג'ים ווד. בביקורות של הבחירות במחוז מאז 2008 משתמשים במערכת ייחודית שהתפשטה למקומות אחרים. הם סורקים את כל פתקי ההצבעה ומפיצים קובץ של התמונות עם חתימה דיגיטלית, כך שהמועמדים והציבור יכולים לספור מחדש כדי לגלות אם הסיכומים הרשמיים נכונים. הם גם מפיצים תוכנה כדי לאפשר לציבור לסמן את התמונות באופן אלקטרוני. בפעם הראשונה שהם עשו זאת הם גילו שהתוכנה הרשמית השמיטה 200 פתקי הצבעה. מ-1920 עד 1984, המחוז היה אזור מפורסם בכך שהצביע תמיד עבור המנצח של כל הבחירות לנשיאות ארצות הברית. מאז 1988 יש במחוז המבולדט נטייה בולטת למפלגה הדמוקרטית ברמת הנשיא והקונגרס, וכיום הוא אחד האזורים הדמוקרטיים ביותר במדינה מחוץ לאזור מפרץ סן פרנסיסקו ודרום קליפורניה. המועמד הרפובליקני לנשיאות האחרון שזכה ברוב במחוז היה רונלד רייגן הקליפורני, ב-1984. בסוף שנות ה-90 של המאה ה-20 ותחילת שנות ה-2000, היו במחוז המבולדט מספר ניכר של אנשים המזוהים עם מפלגת הירוקים של ארצות הברית, אך מספר זה ירד בעשור השני של המאה ה-21; עם זאת, מפלגת הירוקים זכתה לביצועים הטובים ביותר של מועמדים לנשיאות ומושל מכל מחוז בארצות הברית, כאשר ג'יל שטיין השיגה את מספר הקולות הגדול ביותר שלה ברמת המחוז בהמבולדט ב-2016. מחוז המבולדט ידוע במספר חריג של מקרי נעדרים. זה הודגש כחלק מהסרט התיעודי של נטפליקס משנת 2018, הר הרצח (אנ'). כביש 101 של ארצות הברית כביש 36 (אנ') של קליפורניה כביש 96 (אנ') של קליפורניה כביש 169 (אנ') של קליפורניה כביש 200 (אנ') של קליפורניה כביש 211 (אנ') של קליפורניה כביש 254 (אנ') של קליפורניה ("שדרת הענקים") כביש 255 (אנ') של קליפורניה כביש 271 (אנ') של קליפורניה כביש 283 (אנ') של קליפורניה כביש 299 (אנ') של קליפורניה "רשות התעבורה של המבולדט" מפעילה שתי מערכות אוטובוסים בקווים קבועים: "מערכת התעבורה רדווד" (Redwood Transit System) מספקת שירות אוטובוסים בין-עירוניים לקהילות בין העיירות טרינידד וגרברוויל. רשות התעבורה של המבולדט מציעה גם שירות בין מקינליוויל או ארקטה ווילו קריק ואוטובוס מהיר בין ארקטה לקולג' אוף דה רדוודס כאשר השיעורים מתקיימים במכללה. "שירות התעבורה יוריקה" (Eureka Transit Service), המופעל בעיר יוריקה, מספק שירות מקומי בארבעה קווים ביוריקה ובקהילות הלא מאוגדות הסמוכות לה. השירות מתחבר למערכת התעבורה רדווד במספר מקומות ביוריקה. "מערכת התעבורה ארקטה ומד ריוור" (Arcata and Mad River Transit System), המופעלת על ידי עיריית ארקטה במימון אוניברסיטת המדינה הפוליטכנית של קליפורניה מספקת שירות אוטובוס מקומי במסלול קבוע בשני קווים בארקטה ומסלול נוסף בין שכונת העמק המערבית לאוניברסיטה כאשר השיעורים מתקיימים. העיירה בלו לייק (אנ') ושמורת האינדיאנים הרנצ'ריה של בלו לייק (Blue Lake Rancheria) מפעילים את "רשות התעבורה בלו לייק רנצ'ריה" (Blue Lake Rancheria Transit Authority) המספקת שירות אוטובוס בין-עירוני בנתיב קבוע בין ארקטה והשמורה והקזינו שבתוכה ושירות מקומי בתוך העיירה בלו לייק. "תעבורת החוף רדווד" (Redwood Coast Transit) של מחוז דל נורטה מפעילה שירות אוטובוסים בין עירוניים בנתיב קבוע בין ארקטה לקרסנט סיטי או לסמית ריוור (אנ'). לאוטובוסים המקשרים לתחנות רכבת של אמטרק (Amtrak Thruway) יש תחנות בעיירות רבות באזור, כולל יוריקה, ארקטה ופורטונה. תחנות אלו אינן מנוהלות על ידי אמטרק ולכן אין להם שירותים מעבר לשירות הנוסעים. שירות מלא ניתן רק בתחנת הרכבת במרטינז (אנ'), ליד סן פרנסיסקו. נמל התעופה ארקטה-יוריקה (אנ') ממוקם במקינליוויל (מצפון לארקטה). טיסות מסחריות זמינות. שדות תעופה כלליים אחרים נמצאים בדינסמור (Dinsmore), גרברוויל, נילנד (Kneeland), שדה מאריי (יוריקה), שדה סמואה ורונרוויל (Samoa Field and Rohnerville) בפורטונה. נמל המבולדט ביי נמצא במפרץ המבולדט, המפרץ הטבעי השני בגודלו בקליפורניה. מדיה וקבצים בנושא מחוז המבולדט בוויקישיתוף אתר האינטרנט הרשמי של המבולדט Humboldt Economic Index "Salmon Mountain, California". Peakbagger.com. "California Coastal Trail.info". אורכב מ-המקור ב-23 ביוני 2013. {{cite web}}: (עזרה) Area of Old-Growth Forests in California, Oregon, and Washington. - United States Forest Service - United States Department of Agriculture. - (Adobe Acrobat *.PDF document). - Retrieved: November 18, 2007 Van Kirk, Susie, Humboldt County: A Briefest of Histories E. W. Giesecke, Discovery of Humboldt Bay, California 1806 Gabrielle, Vincent, Why is Everything named Humboldt? Easthouse, Keith. - "The Chinese Expulsion: Looking Back on a Dark Episode". - North Coast Journal. - February 27, 2003. Neil G. Sugihara, Jan W. Van Wagtendonk, Kevin E. Shaffer, JoAnn Fites-Kaufman, Andrea E. Thode (2006) Fire in California's Ecosystems, University of California Press, 596 pages ISBN 0-520-24605-5 C. Michael Hogan (2008) Toyon: Heteromeles arbutifolia, GlobalTwitcher.com, ed. N. Stromberg "Archived copy". אורכב מ-המקור ב-6 בספטמבר 2009. {{cite web}}: (עזרה); (עזרה) B. Glen Reagor and Lindie R. Brewer, The Cape Mendocino Earthquakes of April 25 and 26,1992 Magnitude 6.5 earthquake hits off Northern California coast "California climate averages". Weatherbase. "Audit Reveals Failure to Test Millions of Babies for Lead". North Coast Journal (באנגלית). "(UPDATED) Lead Poisoning Rate in Eureka Children is Higher Than Among Kids in Flint, Michigan". Lost Coast Outpost (באנגלית). "California Local Health Jurisdictions,by Percent of Children Under 6 Years Old with a Blood Lead Level of 4.5 mcg/dL or Greater, in Descending Order, with Estimates of Children in Medi-Cal and Total Population, 2018" (PDF). www.cdph.ca.gov. California to Let Voters Decide on Marijuana Legalization, PBS News Hour, aired October 13, 2010. "Humboldt County Medical Marijuana Guidelines". Safeaccessnow.net. אורכב מ-המקור ב-27 בפברואר 2012. {{cite web}}: (עזרה) Samuels, David. - A Reporter at Large: "Dr. Kush: How medical marijuana is transforming the weed industry". The New Yorker, July 28, 2008. Witt, Emily (2019-05-20). "How Legalization Changed Humboldt County Marijuana". The New Yorker (באנגלית). ISSN 0028-792X. Anderson, Glenda (25 באפריל 2010). "Garberville's KMUD radio alerts: Helpful or dangerous?". PressDemocrat.com. אורכב מ-המקור ב-7 במרץ 2012. {{cite web}}: (עזרה) Marijuana Research Collection - CAMP Reports Lucia, Bill. "Heaps of Cash, Strong Odors and Other Challenges With Local Pot Regulation". Route Fifty (באנגלית). אורכב מ-המקור ב-20 ביולי 2019. {{cite news}}: (עזרה) Sequoia Park Zoo "Members Assembly". State of California. Zetter, Kim. "Serious Error in Diebold Voting Software Caused Lost Ballots in California County -- Update". Wired (באנגלית אמריקאית). ISSN 1059-1028. Leon, Melissa (2019-01-01). "Netflix's 'Murder Mountain': Where Marijuana Can Kill". The Daily Beast (באנגלית).